b'\n_START_ARTICLE_\nVarvas\n_START_PARAGRAPH_\nVarvas (digitus pedis) on jalkater\xc3\xa4n k\xc3\xa4rjess\xc3\xa4 sijaitseva puikkomainen uloke, jota p\xc3\xa4\xc3\xa4llyst\xc3\xa4\xc3\xa4 iho. Isovarvas koostuu kahdesta nivelest\xc3\xa4, kun taas muut nelj\xc3\xa4 varvasta kolmesta nivelest\xc3\xa4. Yleens\xc3\xa4 varpaita on viisi jalkaa kohden. Jokaisessa varpaassa on yksi kynsi._NEWLINE_Polydaktylia on tila, jossa ihmisell\xc3\xa4 on ylim\xc3\xa4\xc3\xa4r\xc3\xa4isi\xc3\xa4 varpaita tai sormia. Syndaktyliassa varpaat tai sormet ovat kasvaneet yhteen._NEWLINE_Varpaista isovarvas on k\xc3\xa4velemiseen t\xc3\xa4rkein, kun taas muut varpaat tukevat k\xc3\xa4velyasentoa. _NEWLINE_Pikkuvarvas on ihmisen jalan pienin varvas. Se on vasemmassa jalassa vasemmalla oleva varvas ja vastaavasti oikeassa jalassa oikealla. Nykyihmisen pikkuvarvasta on sanottu tarpeettomaksi ja ett\xc3\xa4 se on j\xc3\xa4\xc3\xa4nne menneisyydest\xc3\xa4, ja ett\xc3\xa4 se kenties tulee katoamaan.'